En mand fra Sæby var torsdag i grundlovsforhør, sigtet for grov vold.

En 44-årig mand fra Sæby har ifølge politiet begået grov vold i Frederikshavn onsdag formiddag. Derfor er han torsdag blevet varetægtsfængslet i fire uger efter et grundlovsforhør ved retten i Hjørring. Klokken 11.00 onsdag skulle manden ifølge politiet have sparket døren ind på en adresse i byen, hvor han sammen med to andre har slået en 31-årig mand i hovedet og på kroppen med en papegøjetang. Det er sket med hjælp fra en 43-årig kvinde og 22-årig mand, der også sigtes i sagen, oplyser politikommissær Peter Skovbak, leder af efterforskningen ved Nordjyllands Politi i Frederikshavn.